CELEX: 62014FN0092
Language: lv
Date: 2014-09-10 00:00:00
Title: Lieta F-92/14: Prasība, kas celta 2014. gada 10. septembrī – ZZ /Eiropas Parlaments

15.12.2014   
            
            
               LV
            
            
               Eiropas Savienības Oficiālais Vēstnesis
            
            
               C 448/40
            
         Prasība, kas celta 2014. gada 10. septembrī – ZZ/Eiropas Parlaments
   (Lieta F-92/14)
   (2014/C 448/50)
   Tiesvedības valoda – vācu
   
      Lietas dalībnieki
   
   
      Prasītājs: ZZ (pārstāvis – Günther Maximini, advokāts)
   
      Atbildētājs: Eiropas Parlaments
   
      Strīda priekšmets un apraksts
   
   Prasība, pirmkārt, atcelt noraidošo Parlamenta lēmumu, ar kuru Parlaments ir atteicies atlīdzināt zaudējumus, kas iepriekšēja tiesību strīda izskatīšanas ietvaros prasītājam ir radušies viņa personas tiesību un Regulas Nr. 45/2011 normu pārkāpumu dēļ, un, otrkārt, prasība atlīdzināt morālo kaitējumu, ko viņš, kā tiek apgalvots, ir cietis, kā arī nokavējuma procentus.
   
      Prasītāja prasījumi:
   
   
               —
            
            
               atcelt atbildētāja 2014. gada 5. marta lēmumu, ar kuru tika noraidīts prasītāja 2013. gada 16. decembra lūgums atlīdzināt radīto kaitējumu, un klusējot izteikto viņa pret minēto lēmumu iesniegtās 2014. gada 24. marta sūdzības noraidījumu, kā arī, pakārtoti, vēlāk pieņemto neatpazīstama autora 2014. gada 29. jūlija lēmumu par noraidīšanu;
            
         
               —
            
            
               piespriest atbildētajam atlīdzināt prasītājam morālo kaitējumu EUR 30  000 apmērā, kā arī nokavējuma procentus piecu procenta punktu apmērā, tos pieskaitot procentu pamatlikmei, no summas EUR 25  000 apmērā kopš 2014. gada 1. februāra un no summas EUR 5  000 apmērā kopš 2014. gada 1. maija;
            
         
               —
            
            
               piespriest atbildētājam atlīdzināt tiesāšanās izdevumus, tostarp pirmstiesas procedūras izdevumus, kā arī visus nepieciešamos prasītāja izdevumus un izmaksas.